title: Direttiva tal-Kummissjoni 2005/30/KE tat- 22 ta' April 2005 li temenda d-Direttivi 97/24/KE u 2002/24/KE tal-Parlament Ewropew u tal-Kunsill li għandha x'taqsam ma' l-approvazzjoni tat-tip ta’ vetturi bil-mutur b'żewġ roti jew bi tlieta Test b’relevanza għaż-ŻEE.

text:
                  6.10.2006

                  MT

                  Il-Ġurnal Uffiċjali ta’ l-Unjoni Ewropea

                  325

            DIRETTIVA TAL-KUMMISSJONI 2005/30/KE
      tat-22 ta' April 2005
      li temenda d-Direttivi 97/24/KE u 2002/24/KE tal-Parlament Ewropew u tal-Kunsill li għandha x'taqsam ma' l-approvazzjoni tat-tip ta’ vetturi bil-mutur b'żewġ roti jew bi tlieta
      (Test b’rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 97/24/KE tal-Parlament Ewropew u tal-Kunsill tas-17 ta’ Ġunju 1997 dwar ċerti komponenti u karatteristiċi ta' vetturi bil-mutur ta' żewġ jew tlett roti (1), u b’mod partikolari l-Artikolu 7 tagħha,
      Wara li kkunsidrat id-Direttiva 2002/24/KE tal-Parlament Ewropew u tal-Kunsill tat-18 ta’ Marzu 2002 li temenda li għandha x'taqsam ma' l-approvazzjoni tat-tip ta’ vetturi bil-mutur b'żewġ roti jew bi tlieta u li tħassar id-Direttiva tal-Kunsill 92/61/KE (2), u b’mod partikolari l-Artikolu 17 tagħha,
      Billi:

                  (1)

                  Id-Direttiva 97/24/KE hija waħda mid-Direttivi separati għall-iskop tal-proċedura ta’ l-approvazzjoni tat-tip tal-KE stabbilita bid-Direttiva 2002/24/KE.

                  (2)

                  Miżuri tekniċi għall-approvazzjoni tat-tip, bħala unitajiet tekniċi separati, ta’ sostituti konvertituri katalitiċi li għandhom ikunu introdotti sabiex tkun assigurata eżekuzzjoni xierqa ta’ emissjoni. Il-miżuri għandhom ikunu introdotti sabiex jgħinu l-infurzar fl-Istati Membri permezz ta’ l-immarkar ta’ konvertituri katalitiċi sostituti u l-ippakkjar tagħhom.

                  (3)

                  Il-kodiċi ta’ l-approvazzjoni tat-tip ta’ l-Istati Membri għal Malta u Ċipru fl-Anness V tad-Direttiva 2002/24/KE għandhom jiġu aġġornati.

                  (4)

                  Id-Direttivi 97/24/KE u 2002/24/KE għandhom jiġu emendati kif meħtieġ.

                  (5)

                  Il-miżuri msemmija f’din id-Direttiva huma skond l-opinjoni tal-Kumitat għall-Adattazzjoni għall-Progress Tekniku.

            ADOTTAT DIN ID-DIRETTIVA:
      Artikolu 1
      It-test anness mad-Direttiva 97/24/KE għandu jiġi emendat skond l-Anness I ta’ din id-Direttiva.
      Artikolu 2
      L-Annessi II u V tad-Direttiva 2002/24/KE huma emendati skond l-Anness II ta’ din id-Direttiva.
      Artikolu 3
      1.   B’effett minn [sena u jum wara d-dħul fis-seħħ ta’ din id-Direttiva], l-Istati Membri m’għandhomx, fir-rigward ta’ konvertituri katalitiċi sostituti ġodda maħsuba biex ikunu mpoġġija fuq vetturi li ħadu l-approvazzjoni tat-tip skond id-Direttiva 97/24/KE:

                  (a)

                  jirrifjutaw li jagħtu approvazzjoni tat-tip tal-KE skond l-Artikolu 4(1) tad-Direttiva 2002/24/KE,

                  (b)

                  jipprojbixxu l-bejgħ jew it-tpoġġija tagħhom fuq vettura.

            2.   B’effett mill-[sena u jum wara d-dħul fis-seħħ ta’ din id-Direttiva], l-Istati Membri m’għandhomx iktar jagħtu approvazzjoni tat-tip tal-KE skond l-Artikolu 4(1) tad-Direttiva 2002/24/KE għal konvertitur katalitiku sostitut ġdid minħabba raġunijiet relatati ma’ miżuri li għandhom jittieħdu kontra t-tniġġiż ta’ l-arja, il-livell tal-ħoss permess jew miżuri kontra t-tbagħbis li jonqos li jkun konformi mad-dispożizzjonijiet tad-Direttiva 97/24/KE, kif emendata b’din id-Direttiva.
      Artikolu 4
      1.   L-Istati Membri għandhom jadottaw u jippubblikaw, mhux iktar tard minn [sena wara d-dħul fis-seħħ ta’ din id-Direttiva], il-liġijiet, regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva. Għandhom minnufih jikkomunikaw lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjoni u din id-Direttiva.
      Għandhom jadottaw dawk id-dispożizzjonijiet mill-[sena u jum wara d-dħul fis-seħħ ta’ din id-Direttiva].
      Meta l-Istati Membri jadottaw dawk id-dispożizzjonijiet, għandhom jkollhom referenza għal din id-Direttiva jew għandhom ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir tali referenza.
      2.   L-Istati Membri għandhom jikkomunikaw lill-Kummissjoni it-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
      Artikolu 5
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
      Artikolu 6
      Din id-Direttiva hija indirizzata lill-Istati Membri.

         Magħmula fi Brussel, nhar it-22 ta' April 2005.

               Għall-Kummissjoni

            Gunter VERHEUGEN

               Viċi-President

         (1)  ĠU L 226, 18.8.1997, p. 1. Direttiva kif emendata l-aħħar mid-Direttiva 2003/77/KE (ĠU L 211, 21.8.2003, p. 24).

         (2)  ĠU L 124, 9.5.2002, p. 1. Direttiva kif emendata mill-Att ta’ l-Adeżjoni tal-2003.

         ANNESS I
         EMENDI TAD-DIRETTIVA 97/24/KE
         1.   Kapitolu 5 anness mad-Direttiva 97/24/KE hu emendat kif ġej:

                     (a)

                     Fil-“LISTA TA’ ANNESSI” huma miżjuda r-referenzi ġodda li ġejjin:

                                 “ANNESS VII

                              approvazzjoni tat-tip ta’ konvertitur katalitiku sostitut bħala unità teknika separata għal vetturi bil-mutur ta' żewġ jew tliet roti …

                                 Appendiċi 1

                              Dokument ta’ informazzjoni fir-rigward ta’ konvertitur katalitiku sostitut, bħala unità(ijiet) teknika(ċi), għal tip ta’ vettura bil-mutur ta’ żewġ jew tliet roti …

                                 Appendiċi 2

                              Ċertifikat ta’ l-approvazzjoni tat-tip fir-rigward ta’ konvertitur katalitiku sostitut, bħala unità(ijiet) teknika(ċi), għal tip ta’ vettura bil-mutur ta' żewġ jew tliet roti …

                                 Appendiċi 3

                              Eżempji ta’ marki ta’ l-approvazzjoni tat-tip …”

                     (b)

                     L-Anness I hu emendat kif ġej:

                                 (i)

                                 It-taqsimiet 1.4, 1.5 u 1.6 li ġejjin għandhom ikunu miżjuda:

                                             “1.4.

                                             ‘konvertitur katalitiku b’tagħmir oriġinali’ ifisser konvertitur katalitiku jew ġabra ta’ konvertituri katalitiċi koperti bl-approvazzjoni tat-tip magħmula għall-vettura;

                                             1.5.

                                             ‘konvertitur katalitiku sostitut’ ifisser konvertitur katalitiku jew ġabra ta’ konvertituri katalitiċi maħsuba biex jieħdu post konvertitur katalitiku b’tagħmir oriġinali fuq vettura b’approvazzjoni tat-tip skond dan il-Kapitolu 5, li jista’ jkun approvat bħala unità teknika separata kif definit f’Artikolu 2 (5) tad-Direttiva 2002/24/KE;

                                             1.6.

                                             ‘konvertitur katalitiku sostitut oriġinali’ ifisser konvertitur katalitiku jew ġabra ta’ konvertituri katalitiċi li t-tipi tagħhom huma indikati fit-taqsima 5 ta’ Anness VI imma li huma offerti fis-suq bħala unità teknika separata mill-pussessur ta’ l-approvazzjoni tat-tip tal-vettura.”

                                 (ii)

                                 It-taqsima 2.3 li ġejja għandha tiġi miżjuda:
                                 “2.3.   Disinn u mmarkar

                                             2.3.1.

                                             Disinn u stampa tal-wiċċ li tindika l-qisien tal-konvertitur(i) katalitiku(ċi) b’tagħmir oriġinali (jekk ikun hemm) għandu jkun anness mad-dokument imsemmi f’Anness V.

                                             2.3.2.

                                             Il-konvertituri katalitiċi b’tagħmir oriġinali kollha għandhom jkollhom il-marka ‘e’ segwita bl-identifikazzjoni tal-pajjiż li ta l-approvazzjoni tat-tip. Din ir-referenza għandha tkun tista’ tinqara, tkun indelibbli u għandha wkoll tkun tidher (fejn possibbli) fil-pożizzjoni li fiha trid titpoġġa.”

                                 (iii)

                                 It-taqsima 5 li ġejja hija miżjuda:
                                 “5.   KONVERTITURI KATALITIĊI SOSTITUTI U KONVERTITURI KATALITIĊI SOSTITUTI ORIĠINALI
                                 5.1.   Konvertituri katalitiċi sostituti maħsuba biex ikunu mpoġġija f’vetturi b’approvazzjoni tat-tip skond dan il-Kapitolu għandhom ikunu ttestjati skond l-Anness VII.
                                 5.2.   Konvertituri katalitiċi sostituti oriġinali, li huma ta’ tip kopert mit-taqsima 5 ta’ l-Anness VI u li huma maħsuba biex ikunu mpoġġija f’vettura li għaliha jirreferi d-dokument ta’ l-approvazzjoni tat-tip, m’għandhomx il-ħtieġa li jkunu konformi ma’ l-Anness VII sakemm ikunu jissodisfaw ir-rekwiżiti tat-taqsimiet 5.2.1 u 5.2.2 ta’ dan l-Anness.
                                 5.2.1.   Immarkar
                                 Konvertituri katalitiċi sostituti oriġinali għandhom jkollhom mill-inqas waħda mill-identifikazzjonijiet li ġejjin:

                                             5.2.1.1.

                                             l-isem jew il-marka tan-negozju tal-manifattur tal-vettura;

                                             5.2.1.2.

                                             il-mudell u n-numru ta’ identifikazzjoni tal-parti.

                                       5.2.2.   Dokumentazzjoni
                                 Konvertituri katalitiċi sostituti oriġinali għandhom ikunu akkumpanjati bl-informazzjoni li ġejja:

                                             5.2.2.1.

                                             l-isem jew il-marka tan-negozju tal-manifattur tal-vettura;

                                             5.2.2.2.

                                             il-mudell u n-numru ta’ identifikazzjoni tal-parti;

                                             5.2.2.3.

                                             il-vetturi li għalihom il-konvertitur katalitiku sostitut oriġinali huwa ta’ tip kopert mit-taqsima 5 ta’ l-Anness VI;

                                             5.2.2.4.

                                             istruzzjonijiet ta’ installazzjoni, fejn meħtieġ;

                                             5.2.2.5.

                                             Din l-informazzjoni għandha tingħata jew ġewwa fuljett li jakkumpanja il-konvertitur katalitiku sostitut oriġinali, jew fuq il-pakkett li fih jinbiegħ il-konvertitur katalitiku sostitut oriġinali, jew b’xi mezz ieħor applikabbli.”

                     (c)

                     L-Anness II huwa emendat kif ġej:

                                 (i)

                                 It-taqsimiet 1.7, 1.8 u 1.9 li ġejjin għandhom ikunu miżjuda:

                                             “1.7.

                                             ‘konvertitur katalitiku b’tagħmir oriġinali’ ifisser konvertitur katalitiku jew ġabra ta’ konvertituri katalitiċi koperti bl-approvazzjoni tat-tip magħmula għall-vettura;

                                             1.8.

                                             ‘konvertitur katalitiku sostitut’ ifisser konvertitur katalitiku jew ġabra ta’ konvertituri katalitiċi maħsuba biex jieħdu post konvertitur katalitiku b’tagħmir oriġinali fuq vettura b’approvazzjoni tat-tip skond dan il-Kapitolu 5, li jista’ jkun approvat bħala unità teknika separata kif definit f’Artikolu 2 (5) tad-Direttiva 2002/24/KE;

                                             1.9.

                                             ‘konvertitur katalitiku sostitut oriġinali’ ifisser konvertitur katalitiku jew ġabra ta’ konvertituri katalitiċi li t-tipi tagħhom huma indikati fit-taqsima 5 ta’ Anness VI ta’ din id-Direttiva imma li huma offerti fis-suq bħala unità teknika separata mill-pussessur ta’ l-approvazzjoni tat-tip tal-vettura.”

                                 (ii)

                                 It-taqsima 2.4 li ġejja hija miżjuda:
                                 “2.4.   Disinn u mmarkar

                                             2.4.1.

                                             Disinn u stampa tal-wiċċ li tindika l-qisien tal-konvertitur(i) katalitiku(ċi) b’tagħmir oriġinali (jekk ikun hemm) għandu jkun anness mad-dokument imsemmi f’Anness V.

                                             2.4.2.

                                             Il-konvertituri katalitiċi b’tagħmir oriġinali kollha għandu jkollhom il-marka ‘e’ segwita bl-identifikazzjoni tal-pajjiż li ta l-approvazzjoni tat-tip. Din ir-referenza għandha tkun tista’ tinqara, tkun indelibbli u għandha wkoll tkun tidher (fejn possibbli) fil-pożizzjoni li fiha trid titpoġġa.”

                                 (iii)

                                 It-taqsima 5 li ġejja hija miżjuda:
                                 “5.   KONVERTITURI KATALITIĊI SOSTITUTI U KONVERTITURI KATALITIĊI SOSTITUTI ORIĠINALI
                                 5.1.   Konvertituri katalitiċi sostituti maħsuba biex ikunu mpoġġija f’vetturi b’approvazzjoni tat-tip skond dan il-Kapitolu għandhom ikunu ttestjati skond l-Anness VII.
                                 5.2.   Konvertituri katalitiċi sostituti oriġinali, li huma ta’ tip kopert mit-taqsima 5 ta’ l-Anness VI u li huma maħsuba biex ikunu mpoġġija f’vettura li għaliha jirreferi d-dokument ta’ l-approvazzjoni tat-tip, m’għandhomx il-ħtieġa li jkunu konformi ma’ l-Anness VII sakemm jkunu jissodisfaw ir-rekwiżiti tat-taqsimiet 5.2.1 u 5.2.2 ta’ dan l-Anness.
                                 5.2.1.   Immarkar
                                 Konvertituri katalitiċi sostituti oriġinali għandu jkollhom mill-inqas waħda mill-identifikazzjonijiet li ġejjin:

                                             5.2.1.1.

                                             l-isem jew il-marka tan-negozju tal-manifattur tal-vettura;

                                             5.2.1.2.

                                             il-mudell u n-numru ta’ identifikazzjoni tal-parti.

                                       5.2.2.   Dokumentazzjoni
                                 Konvertituri katalitiċi sostituti oriġinali għandhom ikunu akkumpanjati bl-informazzjoni li ġejja:

                                             5.2.2.1.

                                             l-isem jew il-marka tan-negozju tal-manifattur tal-vettura;

                                             5.2.2.2.

                                             il-mudell u n-numru ta’ identifikazzjoni tal-parti;

                                             5.2.2.3.

                                             il-vetturi li għalihom il-konvertitur katalitiku sostitut oriġinali huwa ta’ tip kopert mit-taqsima 5 ta’ l-Anness VI;

                                             5.2.2.4.

                                             istruzzjonijiet ta’ installazzjoni, fejn meħtieġ;

                                             5.2.2.5.

                                             Din l-informazzjoni għandha tkun provduta jew fuq fuljett li jakkumpanja il-konvertitur katalitiku sostitut oriġinali, jew, fuq il-pakkett li fih jinbiegħ il-konvertitur katalitiku sostitut oriġinali, jew, b’xi mezz ieħor applikabbli.”

                     (d)

                     Fl-Anness VI Taqsima 4a li ġejja hija miżjuda:
                     “4a.   Konvertituri katalitiċi

                                 4a.1.

                                 Mudell u tip tal-konvertitur katalitiku b’tagħmir oriġinali kif elenkat fil-punt 3.2.12.2.1 ta’ l-Anness V (id-dokument ta’ informazzjoni)

                                 4a.2.

                                 Mudell(i) u tip(i) tal-konvertitur katalitiku sostitut oriġinali kif elenkat fil-punt 3.2.12.2.1 ta’ l-Anness V (id-dokument ta’ informazzjoni)”

                     (e)

                     L-Anness VII li ġej huwa miżjud:

                        "ANNESS VII
                        APPROVAZZJONI TAT-TIP TA’ KONVERTITUR KATALITIKU SOSTITUT BĦALA UNITÀ TEKNIKA SEPARATA GĦAL VETTURI BIL-MUTUR TA’ ŻEWĠJEW TLIET ROTI
                        Dan l-Anness japplika għall-approvazzjoni tat-tip, bħala unità teknika separata fi ħdan it-tifsira ta’ l-Artikolu 2 (5) tad-Direttiva 2002/24/KE, ta’ konvertituri katalitiċi li jitpoġġew, f’tip wieħed jew aktar ta’ vetturi bil-mutur ta' żewġ jew tliet roti, bħala partijiet ta’ sostituzzjoni.
                        1.   TIFSIRIET
                        Għall-għanijiet ta’ dan l-Anness, it-tifsiriet li ġejjin għandhom jgħoddu:
                        1.1.   “konvertitur katalitiku b’tagħmir oriġinali” jfisser konvertitur katalitiku jew ġabra ta’ konvertituri katalitiċi koperti bl-approvazzjoni tat-tip magħmula għall-vettura;
                        1.2.   “konvertitur katalitiku sostitut” ifisser konvertitur katalitiku jew ġabra ta’ konvertituri katalitiċi maħsuba biex jieħdu post konvertitur katalitiku b’tagħmir oriġinali fuq vettura b’approvazzjoni tat-tip skond dan il-Kapitolu 5, li jista’ jkun approvat bħala unità teknika separata kif definit f’Artikolu 2 (5) tad-Direttiva 2002/24/KE;
                        1.3.   “konvertitur katalitiku sostitut oriġinali” jfisser konvertitur katalitiku jew ġabra ta’ konvertituri katalitiċi li t-tipi tagħhom huma indikati fit-taqsima 5 ta’ Anness VI ta’ din id-Direttiva imma li huma offerti fis-suq bħala unità teknika separata mill-pussessur ta’ l-approvazzjoni tat-tip tal-vettura;
                        1.4.   “tip ta’ konvertitur katalitiku” jfisser konvertituri katalitiċi li m’humiex differenti f’ċerti aspetti essenzjali, bħal dawn li ġejin:

                                    1.4.1.

                                    numru ta’ sostrati miksija, struttura u materjal;

                                    1.4.2.

                                    tip ta’ attività katalittika (ossidazzjoni, three-way, eċċ.);

                                    1.4.3.

                                    volum, proporzjon ta’ l-erja frontali u tul tas-sostrat;

                                    1.4.4.

                                    kontenut ta’ materjal katalizzatur;

                                    1.4.5.

                                    proporzjoni ta’ materjal katalizzatur;

                                    1.4.6.

                                    densità taċ-ċellula;

                                    1.4.7.

                                    qies u forma;

                                    1.4.8.

                                    protezzjoni termali;

                              1.5.   “tip ta’ vettura fir-rigward ta’ l-emissjoni ta’ sustanzi li jniġġsu tal-gass mill-magna” tfisser vetturi bil-mutur ta’ żewġ jew tliet roti li m’humiex differenti f’aspetti essenziali, bħal dawn li ġejjin:

                                    1.5.1.

                                    L-inerzja ekwivalenti determinata f’relazzjoni mal-mass ta’ referenza, kif stabbilit fit-taqsima 5.2 ta’ l-Appendiċi 1 ta’ l-Anness I jew l-Anness II (jiddependi mit-tip ta’ vettura);

                                    1.5.2.

                                    Il-karatteristiċi tal-magna u tal-vettura bil-mutur ta’ żewġ jew tliet roti kif imfisser f’Anness V;

                              1.6.   “sustanzi li jniġġsu tal-gass” ifissru monossidu tal-karbonju, idrokarbonji u ossidi tan-nitroġenu espressi f’termini ta’ diossidu tan-nitroġenu (NO2).
                        2.   APPLIKAZZJONI GĦALL-APPROVAZZJONI TAT-TIP
                        2.1.   Applikazzjoni għal approvazzjoni tat-tip għal xi tip ta’ konvertitur katalitiku sostitut bħala unità teknika separata għandha tkun imressqa mill-manifattur tas-sistema jew mir-rappreżentant awtorizzat tiegħu.
                        2.2.   Mudell tad-dokument ta’ l-informazzjoni huwa mniżżel fl-Appendiċi.
                        2.3.   Għal kull tip ta’ konvertitur katalitiku li għalih tintalab approvazzjoni, l-applikazzjoni għall-approvazzjoni tat-tip għandha tkun akkumpanjata bid-dokumenti li ġejjin għal tliet darbiet, u mid-dettalji segwenti:

                                    2.3.1.

                                    deskrizzjoni tat-tip(i) ta’ vettura li għaliha huwa maħsub it-tagħmir, fir-rigward tal-karatteristiċi msemmija f’taqsima 1.1 ta’ l-Anness I jew l-Anness II (jiddependi mit-tip ta’ vettura);

                                    2.3.2.

                                    għandhom ikunu provduti n-numri u/jew is-simboli li jkunu speċifiċi għat-tip ta’ magna u vettura;

                                    2.3.3.

                                    deskrizzjoni tal-konvertitur katalitiku sostitut li tiddikjara l-pożizzjoni relattiva ta’ kull komponent tiegħu, flimkien ma’ l-istruzzjonijiet għat-tpoġġija tiegħu fil-post;

                                    2.3.4.

                                    stampi ta’ kull komponent sabiex tkun faċilitata l-pożizzjoni u l-identifikazzjoni, u dikjarazzjoni tal-materjali użati. Dawn l-istampi għandhom ukoll jindikaw il-pożizzjoni maħsuba tan-numru mandatorju ta’ l-approvazzjoni tat-tip.

                              2.4.   Dan li ġej għandu jkun imressaq lis-servizz tekniku responsabbli mit-test ta’ l-approvazzjoni tat-tip:

                                    2.4.1.

                                    Vettura(i) ta’ tip approvat skond dan il-Kapitolu 5 mgħammra b’apparat oriġinali ġdid ta’ konvertitur katalitiku. Din (dawn) il-vettura(i) għandha tingħażel mill-applikant bil-qbil tas-servizz tekniku. Għandha (għandhom) tkun konformi mar-rekwiżiti tat-Taqsima 3 ta’ l-Appendiċi 1 ta’ l-Anness I, II jew III (jiddependi mit-tip ta’ vettura).
                                    Il-vettura(i) ittestjata(i) m’għandu jkollha l-ebda difett fis-sistema tal-kontroll ta’ l-emissjoni; kwalunkwe parti oriġinali relatata ma’ l-emissjoni li tkun intużat ħafna jew li ma tkunx qed taħdem sew għandha tkun irranġata jew mibdula. Il-vettura(i) ittestjata(i) għandha tkun issettjata tajjeb skond l-ispeċifikazzjonijiet tal-manifattur qabel isir it-test ta’ l-emissjoni.

                                    2.4.2.

                                    Kampjun wieħed tat-tip ta’ konvertitur katalitiku sostitut. Dan il-kampjun għandu jkun immarkat b’mod ċar u indelibbli bl-isem jew il-marka tan-negozju ta’ l-applikant u bin-nomina kummerċjali tiegħu.

                              3.   L-GĦOTI TA’ L-APPROVAZZJONI TAT-TIP

                                    3.1.

                                    Malli jitlestew it-testijiet elenkati f’dan l-Anness, l-awtorità kompetenti għandha toħroġ ċertifikat ibbażat fuq il-mudell stabbilit f’Appendiċi 2.

                                    3.2.

                                    Għandu jkun mogħti numru ta’ approvazzjoni skond l-Anness V tad-Direttiva 2002/24/KE għal kull tip ta’ konvertitur katalitiku sostitut li jkun approvat. L-istess Stat Membru m’għandux jagħti l-istess numru li xi tip ieħor ta’ konvertitur katalitiku sostitut. L-istess numru ta’ l-approvazzjoni tat-tip jista’ jkopri l-użu ta’ dak it-tip ta’ konvertitur katalitiku sostitut fuq numru ta’ tipi differenti ta’ vetturi.

                              4.   REKWIŻITI GĦALL-IMMARKAR
                        4.1.   Kull konvertitur katalitiku sostitut li jkun konformi ma’ l-approvazzjoni tat-tip ta’ din id-Direttiva bħala unità teknika separata iżda mhux il-partijiet u l-pajpijiet ta’ l-immontar, għandu jkollu marka ta’ l-approvazzjoni tat-tip magħmula skond ir-rekwiżiti ta’ l-Artikolu 8 tad-Direttiva 2002/24/KE, bis-suppliment ta’ informazzjoni ulterjuri kif msemmija fit-taqsima 4.2 ta’ dan l-Anness. Il-marka ta’ l-approvazzjoni tat-tip għandha tkun mwaħħla b’tali mod li tkun tista’ tinqara, indelibbli u wkoll viżibbli (fejn possibbli) fil-pożizzjoni li fiha titpoġġa.
                        Il-qisien ta’ l-“a” għandhom ikunu ≥ 3 mm.
                        4.2.   Informazzjoni ulterjuri kontenuta fil-marka ta’ l-approvazzjoni tat-tip
                        4.2.1.   Kull konvertitur katalitiku sostitut, imma mhux il-partijiet u pajpijiet immuntati, għandu jkollu, fil-marka ta’ l-approvazzjoni tat-tip, in-numru tal-Kapitolu(i) li fuqu ġie mogħti l-approvazzjoni tat-tip.
                        4.2.1.1.   Konvertitur katalitiku sostitut li jkun jikkonsisti minn parti waħda biss li tintegra l-konvertitur katalitiku u s-sistema ta’ l-egżost (silencer)
                        Il-marka ta’ l-approvazzjoni tat-tip imsemmija fit-taqsima 4.1 għandha tkun segwita b’żewġt iċrieki madwar numru 5 u numru 9 rispettivament.
                        4.2.1.2.   Konvertitur katalitiku sostitut li jkun separat mis-sistema ta’ l-egżost (silencer)
                        Il-marka ta’ l-approvazzjoni tat-tip imsemmija fit-taqsima 4.1 imwaħħla mal-konvertitur katalitiku sostitut għandu tkun segwita b’ċirku madwar numru 5.
                        Eżempji ta’ marki ta’ l-approvazzjoni tat-tip huma mogħtija fl-Appendiċi 3.
                        5.   REKWIŻITI
                        5.1.   Rekwiżiti ġenerali
                        Id-disinn, kostruzzjoni u mmontar tal-konvertitur katalitiku sostitut għandu jkun tali li:

                                    5.1.1.

                                    il-vettura tkun konformi mar-rekwiżiti ta’ l-Anness f’kondizzjonijiet normali ta’ l-użu, u b’mod partikolari għal kwalunkwe vibrazzjoni li tista’ tkun suġġetta għaliha;

                                    5.1.2.

                                    il-konvertitur katalitiku sostitut juri reżistenza raġonevoli għall-fenomenu tas-sadid li jkun espost għalih, b’konsiderazzjoni tal-kondizzjonijiet normali ta’ l-użu tal-vettura;

                                    5.1.3.

                                    l-ispazju ħieles disponibbli taħt il-konvertitur katalitiku oriġinali, u l-anglu li fih tista’ ddur il-vettura, ma jkunux imnaqqsa;

                                    5.1.4.

                                    is-superfiċje ma tilħaqx temperaturi għoljin ħafna;

                                    5.1.5.

                                    il-linja ta’ barra ma jkollhiex ħruġ jew truf b’ponot fini;

                                    5.1.6.

                                    ix-shock absorbers u s-sospensjonijiet ikollhom spazju adegwat;

                                    5.1.7.

                                    spazju adegwat ta’ sigurtà jkun provdut għall-pajpijiet;

                                    5.1.8.

                                    jkun reżistenti għall-impatt b’tali mod li jkun kompatibbli mar-rekwiżiti definiti b’mod ċar ta’ manutenzjoni u installazzjoni;

                                    5.1.9.

                                    jekk it-tagħmir oriġinali tal-konvertitur katalitiku jinkludi l-protezzjoni termali, il-konvertitur katalitiku sostitut għandu jinkludi protezzjoni ekwivalenti;

                                    5.1.10.

                                    jekk sonda(i) ta’ l-ossiġnu u sensuri oħra jkunu oriġinarjament installati fil-linja ta’ l-egżost, l-installazzjoni tal-konvertitur katalitiku sostitut għandha tkun fil-pożizzjoni eżatta tat-tagħmir oriġinali tal-konvertitur katalitiku, u l-pożizzjoni tas-sonda(i) ta l-ossiġnu u ta’ sensuri oħra fil-linja ta’ l-egżost, m’għandhiex tkun modifikata.

                              5.2.   Rekwiżiti fir-rigward ta’ l-emissjonijiet
                        5.2.1.   Il-vettura msemmija fit-taqsima 2.4.1, mgħammra b’konvertitur katalitiku sostitut tat-tip li għalih tintalab approvazzjoni tat-tip, għandha tkun suġġetta għat-testijiet imniżżla f’Appendiċi 1 u 2 ta’ l-Annessi I, II jew III (skond it-tip ta’ approvazzjoni tal-vettura) (*).
                        5.2.1.1.   Evalwazzjoni ta’ l-emissjoni ta’ sustanzi li jniġġsu ta’ vetturi mgħammra b’konvertitur katalitiku sostitut
                        Rekwiżiti li jirrigwardaw l-emissjonijiet huma meqjusa bħala milħuqa jekk il-vettura ttestjata mgħammra b’konvertitur katalitiku sostitut tkun konformi mal-valuri ta’ limitu skond l-Anness I, II jew III (skond it-tip ta’approvazzjoni tal-vettura) (*).
                        Fejn l-approvazzjoni tat-tip tkun applikata għal tipi differenti ta’ vetturi mill-istess manifattur, u bil-kondizzjoni li dawn it-tipi differenti ta’ vetturi jkollhom l-istess tip ta’ tagħmir oriġinali ta’ konvertitur katalitiku, it-test ta’ tip I jista’ jkun limitat għal mill-inqas żewġ vetturi magħżula wara qbil mas-servizz tekniku responsabbli mill-approvazzjoni.
                        5.2.2.   Rekwiżiti relatati mal-livell ta’ ħoss permess
                        Il-vettura msemmija fit-taqsima 2.4.1, mgħammra b’konvertitur katalitiku sostitut tat-tip li jeħtieġlu approvazzjonu tat-tip, għandu jissodisfa r-rekwiżiti tekniċi ta’ Taqsima 3 ta’ l-Anness II, III jew III tal-Kapitolu 9 (skond it-tip – approvazzjoni tal-vettura). Ir-riżultat ta’ l-eżami tal-vettura wieqfa u miexja jrid jissemma’ fir-rapport tat-test.
                        5.3.   Ittestjar ta’ l-eżekuzzjoni tal-vettura

                                    5.3.1.

                                    Il-konvertitur katalitiku sostitut għandu jkun tali sabiex jassigura li l-eżekuzzjoni tal-vettura tkun komparabbli ma’ dik miksuba mit-tagħmir oriġinali tal-konvertitur katalitiku.

                                    5.3.2.

                                    Il-konvertitur katalitiku sostitut għandu jkun mqabbel ma’ tagħmir oriġinali ta’ konvertitur katalitiku, li jkun hu ukoll f’kondizzjoni ġdida, impoġġi fil-vettura msemmija f’2.4.1.

                                    5.3.3.

                                    Dan it-test isir billi titkejjel il-kurva tal-forza tal-magna. Il-forza netta massima u l-ogħla veloċità mkejla bil-konvertitur katalitiku sostitut m’għandhiex tkun differenti b’iktar minn ± 5 % tal-forza netta massima u ta’ l-ogħla veloċità mkejla fl-istess kondizzjonijiet bit-tagħmir oriġinali tal-konvertitur katalitiku.

                              6.   KONFORMITÀ TAL-PRODUZZJONI
                        Id-dispożizzjonijiet ta’ l-Anness VI tad-Direttiva 2002/24/KE japplikaw għall-iċċekkjar tal-konformità tal-produzzjoni.
                        Sabiex tkun ittestjata l-konformità kif mitluba hawn fuq, għandu jittieħed kampjun ta’ konvertitur katalitiku sostitut mil-linja ta’ produzzjoni tat-tip approvat, skond dan l-Anness.
                        Il-produzzjoni titqies bħala konformi mad-dispożizzjonijiet ta’ dan l-Anness jekk ir-rekwiżiti tat-taqsima 5.2 (Rekwiżiti fir-rigward ta’ l-emissjonijiet) u tat-taqsima 5.3 (Ittestjar ta’ l-eżekuzzjoni tal-vettura) jkunu sodisfatti.
                        7.   DOKUMENTAZZJONI
                        7.1.   Kull konvertitur katalitiku sostitut ġdid għandu jkun akkumpanjat bl-informazzjoni li ġejja:

                                    7.1.1.

                                    l-isem jew il-marka tan-negozju tal-manifattur katalizzatur;

                                    7.1.2.

                                    il-vetturi (inkluż is-sena tal-manifattura) li għalihom il-konvertitur katalitiku sostitut huwa approvat, inkluż, fejn meħtieġ;

                                    7.1.3.

                                    istruzzjonijiet ta’ l-installazzjoni, fejn neċessarju.

                              7.2.   Din l-informazzjoni għandha tkun provduta jew ġewwa fuljett li jakkumpanja l-konvertitur katalitiku sostitut, jew, fuq il-pakkett li fih jinbiegħ il-konvertitur katalitiku sostitut; jew b’xi mezz ieħor applikabbli

                           Appendiċi 1
                           Dokument ta’ informazzjoni fir-rigward ta’ konvertitur katalitiku sostitut, bħala unità teknika separata, għal tip ta’ vettura bi tnejn jew tliet roti
                           Nru ta’ l-Ordni (assenjat mill-applikant) …
                           L-applikazzjoni ta’ l-approvazzjoni tat-tip għal konvertitur katalitiku sostitut għal tip ta’ vettura bi tnejn jew tliet roti għandha tinkludi d-dettalji li ġejjin:

                                       1.

                                       Mudell tat-tagħmir: …

                                       2.

                                       Tip ta’ tagħmir: …

                                       3.

                                       Isem u indirizz tal-manifattur tat-tagħmir: …
                                       …

                                       4.

                                       Jekk applikabbli, l-isem u l-indirizz tar-rappreżentant awtorizzat tal-manifattur tat-tagħmir: …
                                       …

                                       5.

                                       Mudell(i) u tip(i) ta’ vettura li għaliha hu maħsub it-tagħmir (** ***)

                                       6.

                                       Stampi tal-konvertitur katalitiku sostitut, li jidentifikaw b’mod partikolari l-karatteristiċi kollha msemmija fit-taqsima 1.4 ta’ l-Anness tal-Kapitolu 5 anness mad-Direttiva 97/24/KE: …
                                       …

                                       7.

                                       Deskrizzjoni u stampi li juru l-pożizzjoni tal-konvertitur katalitiku sostitut relattiva għall-manifold(s) tal-magna ta’ l-egżost u għas-sensuri ta’ l-ossiġnu (jekk ikun hemm): …

                                       8.

                                       Kwalunkwe restrizzjoni fuq l-użu u istruzzjonijiet dwar kif jitpoġġa: …

                                       9.

                                       Id-dettalji elenkati f’Anness II tad-Direttiva 2002/24/KE, parti 1 (A), taqsimiet:

                                                   0.1,

                                                   0.2,

                                                   0.5,

                                                   0.6,

                                                   2.1,

                                                   3,

                                                   3.0,

                                                   3.1,

                                                   3.1.1,

                                                   3.2.1.7,

                                                   3.2.12,

                                                   4 to 4.4.2,

                                                   4.5,

                                                   4.6,

                                                   5.2.

                           Appendiċi 2
                           Ċertifikat ta’ l-approvazzjoni tat-tip fir-rigward ta’ konvertitur katalitiku sostitut għal tip ta’ vettura b’żewġ jew tliet roti
                           Isem ta’ l-amministrazzjoni
                           Nru tar-Rapport: … mis-servizz tekniku: … Data: …
                           Nru ta’ l-approvazzjoni tat-tip: … Nru. ta’ l-estensjoni: …

                                       1.

                                       Mudell tat-tagħmir: …

                                       2.

                                       Tip ta’ tagħmir: …

                                       3.

                                       Isem u indirizz tal-manifattur tat-tagħmir: …
                                       …

                                       4.

                                       Jekk applikabbli, l-isem u l-indirizz tar-rappreżentant awtorizzat tal-manifattur tat-tagħmir: …
                                       …

                                       5.

                                       Mudell(i) u tip(i) u kwalunkwe varjant(i) jew verżjoni(ijiet) ta’ vettura(i) li għaliha hu maħsub it-tagħmir: …
                                       …

                                       6.

                                       Data li fiha t-tagħmir ġie mressaq għall-ittestjar: …

                                       7.

                                       Approvazzjoni tat-tip mogħtija/miċħuda (** ***)

                                       8.

                                       Post: …

                                       9.

                                       Data: …

                                       10.

                                       Firma: …

                           Appendiċi 3
                           Eżempji ta’ marki ta’ l-approvazzjoni tat-tip

                           Il-marka ta’ l-approvazzjoni tat-tip preżentata hawn fuq inħarġet mill-Ġermanja [e1] taħt in-numru 1230 għall-konvertitur katalitiku sostitut li jikkonsisti minn parti waħda biss li tintegra kemm il-konvertitur katalitiku u kemm is-sistema ta’ l-egżost (silencer).

                           Il-marka ta’ l-approvazzjoni tat-tip preżentata hawn fuq inħarġet mill-Ġermana [e1] taħt in-numru 1230 għall-konvertitur katalitiku sostitut li m’huwiex integrat fis-sistema ta’ l-egżost (il-konvertitur katalitiku u s-silencer mhux integrati f’element wieħed).

                           Il-marka ta’ l-approvazzjoni tat-tip preżentata hawn fuq inħarġet mill-Ġermana [e1] taħt in-numru 1230 għas-silencer mhux oriġinali li ma jintegrax konvertitur katalitiku (il-konvertitur katalitiku u s-silencer mhux integrati f’element wieħed jew il-vettura mhux mgħammra b’konvertitur katalitiku) (ara Kapitolu 9).

               2.   l-Kapitolu 7 anness mad-Direttiva 97/24/KE huwa emendat kif ġej:

                     (a)

                     It-taqsima 1.10 hija mibdula b’dan li ġej:

                                 “1.10.

                                 ‘Sistema ta’ egżost’ tfisser il-kombinazzjoni tal-pajp ta’ l-egżost, il-kaxxa ta’ l-espansjoni, is-silencer ta’ l-egżost u l-konvertitur katalitiku (jekk ikun hemm).”

                     (b)

                     Taqsima 3.10.1.3.7a hija miżjuda kif ġej:

                                 “3.10.1.3.7a.

                                 konvertitur(i) katalitiku(ċi) (biss jekk mhux integrat fis-silencer)”

               3.   Il-Kapitolu 9 anness mad-Direttiva 97/24/KE huwa emendati kif ġej:

                     (a)

                     Fil-“LISTA TA’ ANNESSI” ir-referenza ta’ l-Appendiċi li ġejja hija inkluża bejn “l-Anness VI” u “l-Anness VII”:

                                 “Appendiċi

                              Eżempji tal-marka ta l-approvazzjoni tat-tip …”

                     (b)

                     Fl-Anness II it-taqsima 3.5.5 li ġejja se tiżdied:
                     “3.5.5.   Verifika ta’ l-emissjoni ta’ sustanzi li jniġġsu tal-vetturi mgħammra b’sistema ta’ silencer sostituta
                     Il-vettura msemmija fil-punt 3.2.3.3 mgħammar b’silencer ta’ dan it-tip li jinħtieġlu approvazzjoni, se jkun soġġett għal test ta' Tip I u Tip II taħt il-kondizzjonijiet deskritti fl-Anness korrispondenti għal Kapitolu 5 ta' din id-Direttiva skond l-approvazzjoni tat-tip tal-vettura.
                     Il-kondizzjonijiet mitluba li jirrigwardaw emissjonijiet se jkunu meqjusa li ntlaħqu jekk ir-riżultati jilħqu l-valuri ta’ limitu skond l-approvazzjoni tat-tip tal-vettura.”

                     (c)

                     Fl-Anness III, it-taqsima 3.5.5 li ġejja se tiżdied:
                     “3.5.5.   Verifika ta’ l-emissjoni ta’ sustanzi li jniġġsu tal-vetturi mgħammra b’sistema ta’ silencer sostituta
                     Il-vettura msemmija fil-punt 3.2.3.3 mgħammar b’silencer ta’ dan it-tip li jinħtieġlu approvazzjoni, se jkun soġġett għal test ta' Tip I u Tip II taħt il-kondizzjonijiet deskritti fl-Anness korrispondenti għal Kapitolu 5 ta' din id-Direttiva skond l-approvazzjoni tat-tip tal-vettura.
                     Il-kondizzjonijiet mitluba li jirrigwardaw emissjonijiet se jkunu meqjusa li ntlaħqu jekk ir-riżultati jilħqu l-valuri ta’ limitu skond l-approvazzjoni tat-tip tal-vettura.”

                     (d)

                     Fl-Anness IV, it-taqsima 3.5.5 li ġejja se tiżdied:
                     “3.5.5.   Verifika ta’ l-emissjoni ta’ sustanzi li jniġġsu tal-vetturi mgħammra b’sistema ta’ silencer sostituta
                     Il-vettura msemmija fil-punt 3.2.3.3 mgħammar b’silencer ta’ dan it-tip li jinħtieġlu approvazzjoni, se jkun soġġett għal test ta' Tip I u Tip II taħt il-kondizzjonijiet deskritti fl-Anness korrispondenti għal Kapitolu 5 ta' din id-Direttiva skond l-approvazzjoni tat-tip tal-vettura.
                     Il-kondizzjonijiet mitluba li jirrigwardaw emissjonijiet se jkunu meqjusa li ntlaħqu jekk ir-riżultati jilħqu l-valuri ta’ limitu skond l-approvazzjoni tat-tip tal-vettura.”

                     (e)

                     L-Anness VI huwa emendat kif ġej:

                                 (i)

                                 It-taqsima 1.3 hija mibdula b’dan li ġej:

                                             “1.3.

                                             Il-marka ta’ l-approvazzjoni tat-tip magħmula u mwaħħla skond ir-rekwiżiti ta’ l-Artikolu 8 tad-Direttiva 2002/24/KE, bis-suppliment ta’ informazzjoni ulterjuri msemmi fit-taqsima 6 ta’ dan l-Anness. Il-qisien ta’ l-‘a’ għandu jkun ta’ ≥ 3 mm.”

                                 (ii)

                                 It-taqsima 6 li ġejja hija miżjuda:
                                 “6.   INFORMAZZJONI ULTERJURI KONTENUTA FIL-MARKA TA’ L-APPROVAZZJONI TAT-TIP
                                 6.1.   Is-sistema ta’ l-egżost mhux oriġinali jew komponenti tagħha, imma mhux partijiet jew pajpijiet ta’ l-immontar, fil-marka ta’ l-approvazzjoni tat-tip għandu jkollha in-numru tal-Kapitolu(i) li fuqu tkun ġiet mogħtija l-approvazzjoni tat-tip, minbarra dak imsemmi fit-taqsima 6.1.3.
                                 6.1.1.   Sistema ta’ l-egżost mhux oriġinali li tikkonsisti f’parti waħda li tintegra kemm is-silencer u kemm il-konvertitur katalitiku
                                 Il-marka ta’ l-approvazzjoni tat-tip imsemmija fit-taqsima 1.3 għandha tkun segwita b’żewġt iċrieki madwar numru 5 u numru 9 rispettivament.
                                 6.1.2.   Sistema ta’ l-egżost mhux oriġinali separata mill-konvertitur katalitiku
                                 Il-marka ta’ l-approvazzjoni tat-tip imsemmija fit-taqsima 1.3 imwaħħla mas-silencer għandha tkun segwita b’ċirku madwar numru 9.
                                 6.1.3.   Sistema ta’ l-egżost mhux oriġinali li tikkonsisti f’parti waħda (silencer) għal vetturi li m’għandhomx approvazzjoni tat-tip skond il-Kapitolu 5
                                 Il-marka ta’ l-approvazzjoni tat-tip imsemmija f’1.3 imwaħħla mas-silencer għandha tkun segwita bi kwalunkwe informazzjoni ulterjuri.
                                 Eżempji ta’ marki ta’ l-approvazzjoni tat-tip huma ppreżentati fl-Appendiċi.”

                                 (iii)

                                 Appendiċi li ġejja hija miżjuda:

                                    “Appendiċi
                                    Eżempji tal-marki ta’ l-approvazzjoni tat-tip

                                    Il-marka ta’ l-approvazzjoni tat-tip preżentata hawn fuq inħarġet minn Franza [e2] taħt in-numru 6789 għal sistema ta’ egżost mhux oriġinali li tikkonsisti f’parti waħda li tintegra kemm is-silencer u kemm il-konvertitur katalitiku.

                                    Il-marka ta’ l-approvazzjoni tat-tip preżentata hawn fuq inħarġet minn Franza [e2] taħt in-numru 6789 għal silencer mhux oriġinali li ma jintegrax konvertitur katalitiku (il-konvertitur katalitiku u s-silencer mhux integrati f’element wieħed jew il-vettura mhux mgħammra b’konvertitur katalitiku)

                                    Il-marka ta’ l-approvazzjoni tat-tip preżentata hawn fuq inħarġet minn Franza [e2] taħt in-numru 6789 għall-konvertitur katalitiku sostitut mhux integrat fis-sistema ta’ l-egżost (il-konvertitur katalitiku u s-silencer mhux integrati f’element wieħed) (ara Kapitolu 5).

                                    Il-marka ta’ l-approvazzjoni tat-tip preżentata hawn fuq inħarġet minn Franza [e2] taħt in-numru 6789 għal sistema ta’ l-egżost mhux oriġinali li tikkonsisti f’parti waħda (silencer) maħsuba biex tkun impoġġija fuq vetturi li m’għandhomx approvazzjoni tat-tip skond il-Kapitolu 5.”

            (*)  Kif imsemmi fil-verżjoni ta’ din id-Direttiva li kienet applikabbli għall-approvazzjoni tat-tip ta’ dik il-vettura.

            (**)  Ħassar kif meħtieġ

            (***)  Ħassar kif meħtieġ

         ANNESS II
         EMENDI GĦAD- -DIRETTIVA 2002/24/KE
         1. Id-Direttiva 2002/24/KE hija emendata kif ġej:

                     (a)

                     Fl-Anness II, it-taqsima 3.2.12 hija mibdula b’dan li ġej:
                     “3.2.12.   Miżuri meħuda kontra t-tniġġiż ta’ l-arja
                     3.2.12.1.   Tagħmir għar-riċiklaġġ tal-gassijiet crankcase, biss fil-każ ta’ magni four-stroke (deskrizzjoni u stampi):
                     3.2.12.2.   Tagħmir addizzjonali kontra t-tniġġiż (jekk ikun hemm, u jekk mhux kopert minn xi intestatura oħra):
                     3.2.12.2.1.   Konvertitur katalitiku: iva/le (*):
                     3.2.12.2.1.1.   Numru ta’ konvertituri katalitiċi u elementi:
                     3.2.12.2.1.2.   Qies, forma u volum tal-konvertitur(i) katalitiku(ċi):
                     3.2.12.2.1.3.   Tip ta’ azzjoni katalittika:
                     3.2.12.2.1.4.   Kariga totali ta’ metall prezzjuż:
                     3.2.12.2.1.5.   Konċentrazzjoni relattiva:
                     3.2.12.2.1.6.   Sostrat (struttura u materjal):
                     3.2.12.2.1.7.   Densità taċ-ċellula:
                     3.2.12.2.1.8.   Tip ta’ kisi għall-konvertitur(i) katalitiku(ċi):
                     3.2.12.2.1.9.   Post tal-konvertitur(i) katalitiku(ċi) (post u distanza ta’ referenza fil-linja ta’ l-egżost):
                     3.2.12.2.2.   Sensur ta’ l-ossiġnu: iva/le (*):
                     3.2.12.2.2.1.   Tip:
                     3.2.12.2.2.2.   Post:
                     3.2.12.2.2.3.   Marġni ta’ kontroll:
                     3.2.12.2.3.   Injezzjoni ta’ l-arja: iva/le (*):
                     3.2.12.2.3.1.   Tip (arja tal-polz, arja tal-pompa, eċċ.):
                     3.2.12.2.4.   Ċirkolazzjoni mill-ġdid tal-gass ta’ l-egżost: iva/le (*):
                     3.2.12.2.4.1.   Karatteristiċi (rata tal-fluss eċċ.):
                     3.2.12.2.5.   Sistemi oħra (deskrizzjoni u operazzjoni):

                        (*)  Ħassar kif meħtieġ”"

                        (*)  Ħassar kif meħtieġ”"

                        (*)  Ħassar kif meħtieġ”"

                        (*)  Ħassar kif meħtieġ”"

                     (b)

                     L-Anness V, A hu emendat kif ġej:

                                 (i)

                                 fil-lista f’Taqsima 1, punt 1, taħt it-Titlu A. it-test “CY għal Ċipru” u “MT għal Malta” huwa mibdul bi: “49 għal Ċipru” u “50 għal Malta”.

                                 (ii)

                                 fil-lista f’punt 1.1 taħt it-Titlu B. It-test “CY għal Ċipru” u “MT għal Malta” huwa mibdul bi “49 għal Ċipru” u “50 għal Malta”.


title: Id-Direttiva tal-Kummissjoni 92/105/KEE tat-3 ta’ Diċembru 1992 li tistabbilixxi grad ta’ standardizzazzjoni għal passaporti ta’ pjanti biex jintużaw għaċ-ċaqliq ta’ ċerti pjanti, prodotti ta’ pjanti jew oġġetti oħra ġewwa l-Komunità, u li tistabbilixxi l-proċeduri dettaljati dwar il-ħruġ ta’ passaporti simili u l-kondizzjonijiet u l-proċeduri dettaljati għall-bdil tagħhom

text:
Avviż Legali Importanti

|

31992L0105

Official Journal L 004 , 08/01/1993 P. 0022 - 0025 Finnish special edition: Chapter 3 Volume 47 P. 0181  Swedish special edition: Chapter 3 Volume 47 P. 0181

		Id-Direttiva tal-Kummissjoni 92/105/KEEtat-3 ta’ Diċembru 1992li tistabbilixxi grad ta’ standardizzazzjoni għal passaporti ta’ pjanti biex jintużaw għaċ-ċaqliq ta’ ċerti pjanti, prodotti ta’ pjanti jew oġġetti oħra ġewwa l-Komunità, u li tistabbilixxi l-proċeduri dettaljati dwar il-ħruġ ta’ passaporti simili u l-kondizzjonijiet u l-proċeduri dettaljati għall-bdil tagħhomIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 77/93/KEE tal-21 ta’ Diċembru 1976 fuq miżuri protettivi kontra d-dħul ġewwa l-Komunità ta’ organiżmi dannużi għall-pjanti u l-prodotti tal-pjanti u kontra t-tixrid tagħhom ġewwa l-Komunità [1], kif emendata l-aħħar bid-Direttiva tal-Kummissjoni 92/10/KEE [2],u b’mod partikolari l-Artikolu 2(1)(f) it-tieni sottoparagrafu, u l-Artikolu 10(4) tagħha,Billi t-tħaddim tas-sistema tas-saħħa tal-pjanti tal-Komunità għall-Komunità bħala żona mingħajr fruntieri interni jkun jenħtieġ l-iċċekkjar tas-saħħa tal-pjanti fuq prodotti tal-Komunità potenzjalment perikolużi qabel iċ-ċaqliq tagħhom ġewwa l-Komunità; billi l-post l-aktar addattat biex isir dan l-iċċekkjar huwa l-post tal-produzzjoni ta’ produtturi elenkati f’reġistru uffiċjali;Billi, jekk ir-riżultat ta’ dan l-iċċekkjar ikun sodisfaċenti, minflok l-attestat fitosanitarju użat f’organizzazzjonijiet internazzjonali tal-kummerċ, passaport għall-pjanti addattat għat-tip ta’ prodott għandu jkun mehmuż mal-pjanti, ma’ l-ippakkjar tagħhom jew mal-vettura li ġġorrhom, biex tiżgura l-moviment ħieles tagħhom fil-Komunità kollha jew għal dawk il-partijiet tagħha li għalihom ikun validu;Billi, fil-każ ta’ pjanti, prodotti ta’ pjanti jew oġġetti oħra li joriġinaw minn barra l-Komunità, li sarilhom b’suċċess l-iċċekkjar tas-saħħa tal-pjanti meħtieġ meta daħlu l-ewwel darba fil-Komunità, passaport tal-pjanti għandu wkoll ikun mehmuż għall-istess skop;Billi huwa meħtieġ li jkun hemm ipprovduta forma standardizzata għat-tipi differenti ta’ pjanti jew prodotti tal-pjanti;Billi, madankollu, matul il-fażi inizjali sistema ta’ l-użu ta’ passaport tal-pjanti ssimplifikat bi grad ta’ standardizazzjoni għandha tintuża biex ikun possibbli li pjanti, prodotti tal-pjanti jew oġġetti oħra jkunu mċaqilqa, mill-1 ta’ Jannar 1993; billi din is-sistema trid terġa’ tiġi kkunsidrata fuq il-bażi ta’ stima ta’ (l-esperjenza) miksuba matul l-imsemmija fażi;Billi, jekk trassort ta’ pjanti għandu jkun mibdul b’ieħor, marka speċjali għandha tkun iddefinita għall-passaport li jieħu post l-ieħor;Billi, bil-għan li jkun assigurat li l-moviment tal-pjanti, prodotti ta’ pjanti u oġġeti oħra mill-Istati Membri jkun immonitorjat sewwa, jenħtieġ li jkunu stabbiliti proċeduri aktar iddettaljati u aktar uniformi għall-ħruġ u t-tibdil ta’ passaporti tal-pjanti;Billi l-miżuri li hemm ipprovduti f’din id-Direttiva huma konformi ma’ l-opinjoni tal-Kumitat ta’ Ġestjoni għas-Saħħa tal-Pjanti,ADOTTAT DIN ID-DIRETTIVA:Artikolu 11. L-Istati Membri għandhom jiżguraw li l-kondizzjonijiet stabbiliti fil-paragrafu 2 ikunu mħarsa meta passaport tal-pjanti riferut fl-Artikolu 2(1)(f), l-ewwel subparagrafu, tad-Direttiva tal-Kunsill 77/93/KEE ikun ippreparat mill-korpi uffiċjali responsabbli tagħhom għall-użu b’mod konformi mad- dispożizzjonijiet ta’ l-Artikoli 2 u 3 ta’ din id-Direttiva.2. Il-kondizzjonijiet li ġejjin iridu jkunu mħarsa:(a) il-passaport tal-pjanti jrid ikun jikkonsisti f’tikketta uffiċjali li jkollha magħha dokument li jkun hemm fih it-tagħrif meħtieġ kif stipulat fl-Anness ma’ din. It-tikketta ma tridx tkun ġiet użata qabel u għandha tkun ta’ materjal addattat. L-użu ta’ tiketti adeżivi uffiċjali għandu jkun awtorizzat. Id-‘dokument li jkun hemm magħha’ għandu jfisser kull dokument li normalment jintuża għall-skopijiet ta’ kummerċ. Dan id-dokument ma jkunx meħtieġ jekk it-tagħrif mitlub kif stabbilit fl-Anness ikun miktub fuq l-imsemmija tikketta.;(b) it-tagħrif mitlub għandu preferibbilment ikun stampat u għandu jkun ta’ l-anqas f’waħda mil-lingwi uffiċjali tal-Komunità;(ċ) fil-każ ta’ passaport tal-pjanti għall-basal tas-Solanum tuberosum L., maħsub biex jiġi mħawwel, għandu jkun it-tikketta uffiċjali kif speċifikat fid-Direttiva tal-Kunsill 66/403/KEE [3]. Konformità mad-dispożizzjonijiet li jirregolaw id-dħul ta’ patata taż-żriegħ ġewwa, u ċ-ċaqliq tagħha ġo żona protetta rrikonoxxuta fir-rigward ta’ organiżmi dannużi rrelatati ma’ żerriegħa tal-patata, għandha tkun innotata jew fuq it-tikketta jew fuq xi dokument ieħor tal-kummerċ.3. L-Istati Membri għandhom jitolbu li meta l-passaport tal-pjanti jkun jikkonsisti mit-tikketta u d-dokument li jkun hemm magħha:(a) il-parti mill-passaport tal-pjanti li tikkonsisti mit-tikketta għandu jkun fiha ta’ l-anqas id-dettalji mitluba skond il-punt 1 sa 5 ta’ l-Anness; u(b) il-parti tal-passaport tal-pjanti li tikkonsisti mid-dokument li jkun hemm miegħu għandu jkun fiha ta’ l-anqas id-dettalji mitluba skond il-punti 1 sa 10 ta’ l-Anness.4. Kull dettal minbarra dawk elenkati fl-Anness, ta’ relevanza għall-iskopijiet ta’ tikkettjar skond id-Direttivi tal-Kunsill 91/682/KEE [4], 92/33/KEE [5] jew 92/34/KEE [6] jista’ ukoll ikun ipprovdut fuq l-imsemmi dokument li jkun hemm miegħu, iżda għandu jkun b’mod ċar isseparat mit-tagħrif speċifikat fl-Anness.Artikolu 21. L-Istati Membri għandhom jiżguraw li l-kondizzjonijiet stipulati fil-paragrafu 2 ikunu mħarsa meta passaport tal-pjanti jkun magħmul, stampat u merfugħ.2. Il-passaport tal-pjanti għandu jkun magħmul, stampat u/jew sussegwentement merfugħ mill-korpi uffiċjali responsabbli msemmija fl-Artikolu 1(1) direttament, jew - fil-kontroll tagħhhom - mill-produttur imsemmi fl-Artikolu 6(4), it-tielet subparagrafu, jew persuna msemmija fl-Artikolu 10(3), it-tieni inċiż, jew importatur imsemmi fl-Artikolu 12(6), it-tieni subparagrafu tad-Direttiva 77/93/KEE.Artikolu 31. L-Istati Membri għandhom jiżguraw li l-kondizzjonijiet stipulati fil-paragrafu 2 ikunu mħarsa meta passaport tal-pjanti jinħareġ u jkun mehmuż ma’ pjanti, prodotti ta’ pjanti jew oġġetti oħra, ma’ l-ippakkjar tagħhom jew mal-vetturi li jġorruhom.Il-ħruġ jinkludi l-preparazzjoni tal-passaport, b’mod partikolari l-mili tat-tagħrif, u l-azzjoni meħtieġa biex wieħed jagħmel il-passaport tal-pjanti disponibbli għall-użu mill-applikant.2. Għall-iskop tal-paragrafu 1, il-korpi uffiċjali responsabbli msemmi fl-Artikolu 1(1) għandhom, mingħajr preġudizzju għall-ħtiġijiet stabbiliti fid-Direttiva 77/93/KEE:(a) jiżguraw li l-produttur, il-persuna jew l-importatur imsemmija fl-Artikolu 2(2) japplika għandhom għall-ħruġ ta’ passaport ta’ pjanti, jew għall-bdil ta’ passaport ta’ pjanti;(b) jistabbilixxu, fejn xieraq, fuq il-bażi ta’ stħarriġ li hemm ipprovdut fl-Artikolu 6(1)(2) u (3) tad-Direttiva 77/93/KEE u magħmul b’mod konformi ma’ l-Artikolu 6(4) jew fuq il-bażi tal-ħtiġijiet stabbiliti fl-Artikolu 10(3) jew 12 (6) ta’ l-imsemmija Direttiva, ir-restrizzjonijiet applikabbli għall-pjanti, podotti ta’ pjanti u oġġetti oħra, u skond dan il-validità territorjali tal-passaport tal-pjanti, jew jistabbilixxu l-bdil ta’ l-imsemmi passaport tal-pjanti, kif ukoll l-informazzjoni li għandha titniżżel.Jekk il-produttur, il-persuna jew l-importatur imsemmija fl-Artikolu 2(2) għandhom il-ħsieb li jibagħtu pjanta, prodott ta’ pjanta jew oġġett ieħor ġo żona protetta msemmija fl-Artikolu 2(1)(h) ta’ l-imsemmija Direttiva li għal dan m’għandhomx passaport tal-pjanta validu, l-korpi uffiċjali responsabbli msemmija għandhom jieħdu l-passi meħtieġa u jistabbilixxu skond dan jekk il-prodott jikkwalifikax għaż-żona protetta rilevanti. L-imsemmija korpi uffiċjali responsabbli għandhom jiżguraw li l-produttur, il-persuna jew l-importatur imsemmija fl-Arikolu 2 (2) għandhom jinnotifikawlhom l-imsemmija intenzjoni f’perjodu ta’ żmien xieraq qabel id-dispaċċ u għandhom japplikaw fl-istess żmien għall-passaport ta’ pjanti korrispondenti;(ċ) jiżguraw li t-tagħrif jitniżżel, jew kollu kemm hu f’ittri kbar jekk il-passaport tal-pjanti ikun stampat minn qabel, jew f’ittri kbar jew kollu kemm hu ittajpjat fil-każijiet l-oħra kollha. L-isem botaniku tal-pjanti jew prodotti tal-pjanti għandu jiġi indikat b’karattri Latini; alterazzjonijiet mhux attestati jew tħassir jinvalidaw l-imsemmi passaport ta’ pjanti;(d) jiżguraw illi jekk pjanta, prodott ta’ pjanta jew oġġett ieħor ikun irċieva l-kwalifika minnhom għal żona(i) speċifika (speċifiċi) protetta(i), il-kodiċi għaż-żona(i) protetta(i) għandha tkun indikata fuq il-passaport tal-pjanta, ħdejn il-markar distintiv ‘ZP’ (zona protecta) li tindika li l-imsemmi passaport tal-pjanti jkopri pjanta, prodott ta’ pjanta jew oġġett ieħor li jikkwalifika għal żona(i) protetta(i);(e) jiżguraw li jekk passaport ta’ pjanta għandu jingħata għal pjanta, prodott ta’ pjanta jew oġġett ieħor li ġej minn barra l-Komunità, il-passaport tal-pjanta għandu jintuża, bl-indikazzjoni ta’ l-isem tal-pajjiż ta’ l-oriġini jew, fejn xieraq, il-pajjiż li jagħmel il-kunsinna fuq l-imsemmi passaport tal-pjanti;(f) jiżguraw li jekk passaport tal-pjanti jkun se jinbidel b’passaport tal-pjanti ieħor, il-passaport tal-pjanti msemmi fl-Artikolu 1(1) għandu jintuża; il-kodiċi għall-produttur jew importatur oriġinarjament irreġistrati għandhom ikunu indikati fuq l-imsemmi passaport tal-pjanti, kontra l-markar distintiv ‘RP’ (‘replacement passport) (bdil ta’ passaport) li jindika li l-imsemmi passaport tal-pjanti qed jibdel passaport tal-pjanti ieħor;(g) skond fejn l-imsemmi passaport tal-pjanti jkun fiżikament merfugħ, jew jibagħtu l-imsemmi passaport tal-pjanti, jew jawtorizzaw lill-produttur, persuna jew l-importatur imsemmija fl-Artikolu 2(2) biex jużawh skond dan;(h) jiżguraw li l-parti ta’ l-imsemmi passaport tal-pjanti li tikkonsisti mit-tikketta tkun mehmuża fir-responsabbilità tal-produttur, il-persuna jew l-importatur imsemmija fl-Artikolu 2(2), mal-pjanti, prodotti ta’ pjanti jew oġġetti oħra, ma’ l-ippakkjar tagħhom jew mal-vettura li ġġorrhom b’tali mod li ma tkunx tista’ terġa’ tintuża.Artikolu 4Is-sistema li biha l-passaport tal-pjanti msemmi fl-Artikolu 1(1) ikun użat għandha tkun ikkunsidrata mill-ġdid mhux aktar tard mit-30 ta’ Ġunju 1994.L-użu tal-passaport tal-pjanti msemmi fl-Artikolu 1(2)(ċ) għandu jgħodd għal perijodu li jiskadi fit-30 ta’ Ġunju 1993.Artikolu 51. L-Istati Membri għandhom idaħħlu fis-seħħ il-liġijiet, regolamenti jew dispożizzjonijiet amministrattivi meħtieġa biex ikunu konformi ma’ din id-Direttiva fid-data msemmija fl-Artikolu 3(1) tad-Direttiva tal-Kunsill 91/683/KEE [7]. Huma għandhom jinformaw minnufih lill-Kummissjoni dwar dan.2. Meta l-Stati Membri jadottaw dawn id-dispożizzjonijiet, dawn għandu jkun fihom riferenza għal din id-Direttiva jew ikollhom magħhom riferenza simili fl-okkażjoni tal-pubblikazzjoni uffiċjali tagħhom. Il-proċedura għal riferenza simili għandha tkun adottata mill-Istati Membri.3. L-Istati Membri għandhom minnufih jikkomunikaw lill-Kummissjoni d-dispożizzjonijiet tal-liġi domestika li huma jadottaw fil-qasam irregolat minn din id-Direttiva. Il-Kummissjoni għandha tinforma lill-Istati Membri l-oħra dwar dan.Artikolu 6Din id-Direttiva hija indirizzata lill-Istati Membri.Magħmula fi Brussel, fit-3 ta’ Diċembru 1992.Għall-KummissjoniRay Mac SharryMembru tal-Kummissjoni[1] ĠU L 26, tal-31.1.1977, p. 20.[2] ĠU L 70, tas-17.3.1992, p. 27.[3] ĠU C 125, tal-11.7.1966, p. 2320/66.[4] ĠU L 376, tal-31.12.1991, p. 21.[5] ĠU L 157, ta’ l-10.6.1992, p. 1.[6] ĠU L 157, ta’ l-10.6.1992, p. 10.[7] ĠU L 376, tal-31.12.1991, p. 29.--------------------------------------------------L-ANNESSINFORMAZZJONI MEĦTIEĠA1. "KEE-passaport tal-pjanti".2. Indikazzjoni tal-kodiċi ta’ Stat Membru tal-KE.3. Indikazzjoni ta’ korp uffiċjali responsabbli jew il-kodiċi tiegħu li jiddistingwih.4. Numru ta’ reġistrazzjoni.5. Serje individwali, jew numru ta’ ġimgħa jew lott.6. Isem botaniku.7. Kwantità.8. Il-markar distintiv "ZP" għall-validità territorjali tal-passaport u, fejn xieraq, l-isem taż-żona(i) protetta(i) li għaliha l-prodott huwa kkwalifikat.9. Il-markar distintiv "RP" fil-każ ta’ bdil ta’ passaport tal-pjanti u, fejn xieraq, il-kodiċi għall-produttur jew importatur oriġinarjament irreġistrati.10. Fejn xieraq, l-isem tal-pajjiż ta’ l-oriġini jew pajjiż li jagħmel il-kunsinna, għall-prodotti ta’ pajjiżi terzi.--------------------------------------------------


title: Id-Direttiva tal-Kummissjoni 2001/78/KE tat-13 ta' Settembru 2001 li temenda l-Anness IV għad-Direttiva tal-Kunsill 93/36/KEE, l-Annessi IV, V u VI għad-Direttiva tal-Kunsill 93/37/KEE, l-Annessi III u IV għad-Direttiva tal-Kunsill 92/50/KEE, kif emendata bid-Direttiva 97/52/KE, u l-Annessi XII sa XV, XVII u XVIII għad-Direttiva tal-Kunsill 93/38/KEE, kif emendata bid-Direttiva 98/4/KE (Id-Direttiva dwar l-użu ta' formoli standard fil-pubblikazzjoni ta' avviżi ta' kuntratti pubbliċi)Test b'relevanza għaż-ŻEE.

text:
Avviż Legali Importanti

|

32001L0078

Official Journal L 285 , 29/10/2001 P. 0001 - 0162

		Id-Direttiva tal-Kummissjoni 2001/78/KEtat-13 ta' Settembru 2001li temenda l-Anness IV għad-Direttiva tal-Kunsill 93/36/KEE, l-Annessi IV, V u VI għad-Direttiva tal-Kunsill 93/37/KEE, l-Annessi III u IV għad-Direttiva tal-Kunsill 92/50/KEE, kif emendata bid-Direttiva 97/52/KE, u l-Annessi XII sa XV, XVII u XVIII għad-Direttiva tal-Kunsill 93/38/KEE, kif emendata bid-Direttiva 98/4/KE(Id-Direttiva dwar l-użu ta' formoli standard fil-pubblikazzjoni ta' avviżi ta' kuntratti pubbliċi)(Test b'relevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 92/50/KEE tat-18 ta' Ġunju 1992 dwar il-koordinazzjoni tal-proċeduri għall-għoti ta' kuntratti ta' servizzi pubbliċi [1] kif emendata bid-Direttiva 97/52/KE [2] u b'mod partikolari l-Artikolu 22 tagħha, id-Direttiva tal-Kunsill 93/36/KEE ta' l-14 ta' Ġunju 1993 li tikkoordina l-proċeduri għall-għoti ta' kuntratti ta' provvisti pubbliċi [3] kif emendata bid-Direttiva 97/52/KE u b'mod partikolari l-Artikolu 14, id-Direttiva tal-Kunsill 93/37/KEE ta' l-14 ta' Ġunju 1993 dwar il-koordinazzjoni ta' proċeduri għall-għoti ta' kuntratti ta' xogħlijiet pubbliċi [4] kif emendata bid-Direttiva 97/52/KE, u b'mod partikolari l-Artikolu 35(2) u d-Direttiva tal-Kunsill 93/38/KEE ta' l-14 ta' Ġunju 1993 li tikkoordina l-proċeduri ta' akkwisti ta' entitajiet li jaħdmu fis-setturi ta' l-ilma, l-enerġija, it-trasport u t-telekomunikazzjonijiet [5] kif emendata bid-Direttiva 98/4/KE [6], u b'mod partikolari l-Artikoli 39(2), 40(2) u (3) tagħha,Billi:(1) Id-Direttivi 92/50/KEE, 93/36/KEE, 93/37/KEE u 93/38/KEE jistipulaw illi l-kuntratti li għalihom japplikaw għandhom jiġu ppubblikati fil-Ġurnal Uffiċjali tal-Komunitajiet Ewropej u għandhom jispeċifikaw l-informazzjoni li għandu jkun fihom; dawn id-Direttivi jistabbilixxu wkoll mudelli skond liema għandhom jiġu mfassla l-avviżi; dan l-obbligu joħroġ mill-Artikolu 9(4) tad-Direttiva 93/36/KEE, l-Artikolu 11(6) tad-Direttiva 93/37/KEE, l-Artikolu 17(1) tad-Direttiva 92/50/KEE u l-Artikolu 21(1) u (4), l-Artikolu 22(2) u l-Artikolu 24(1) tad-Direttiva 93/38/KEE.(2) Il-Kummissjoni adottat rakkomandazzjoni (91/561/KEE) ta' l-24 ta' Ottubru 1991 [7] u komunikazzjoni tat-30 ta' Diċembru 1992 [8]; l-użu ta' ċerti avviżi mudell għall-provvisti u kuntratti ta' xogħlijiet huwa għalhekk irrakkomandat. Dawn il-mudelli huma differenti mill-avviżi mudell fl-annessi għad-Direttivi.(3) Il-mudelli stipulati fid-Direttivi għandhom jiġu emendati sabiex jgħinu fis-simplifikazzjoni ta' l-implimentazzjoni tar-regoli tar-reklamar filwaqt li jiġu addattati għall-mezzi elettroniċi żviluppati bħala parti mis-sistema ta' l-informazzjoni għall-akkwisti pubbliċi (SIMAP), mnedija mill-Kummissjoni bl-għajnuna ta' l-Istati Membri. Barra minn hekk, l-użu ta' formoli standard u l-użu possibbli ta' vokabularju komuni ta' l-akkwisti (CVP) għandu jikkontribwixxi biex ikun hemm aktar trasparenza fis-suq. Għall-finijiet ta' kjarifika, huwa xieraq li l-annessi imsemmija fuq jiġu sostitwiti bil-formola standard.(4) Il-miżuri li għalihom hemm ipprovdut b'din id-Direttiva huma konformi ma l-opinjonijiet sew tal-Kumitat Konsultattiv dwar l-Akkwisti Pubbliċi kif ukoll tal-Kumitat Konsultattiv dwar l-Akkwisti fit-Telekomunikazzjonijiet,ADOTTAT DIN ID-DIRETTIVAL-Artikolu 11. L-Anness IV għad-Direttiva 93/36/KEE għandu jiġi sostitwit bl-Anness I għal din id-Direttiva.2. L-Annessi IV, V u VI għad-Direttiva 93/37/KEE għandhom jiġu sostitwiti bit-test ta' l-Annessi II, III u IV rispettivament ta' din id-Direttiva.3. L-Annessi III u IV għad-Direttiva 92/50/KEE għandhom jiġu sostitwiti bl-Annessi V u VI rispettivament ta' din id-Direttiva.4. L-Annessi XII sa XV, XVII u XVIII għad-Direttiva 93/38/KEE għandhom jiġu sostitwiti bl-Annessi VII sa XII rispettivament ta' din id-Direttiva.L-Artikolu 21. L-Istati Membri għandhom jieħdu l-miżuri meħtieġa sabiex jikkonformaw ma' din id-Direttiva mhux aktar tard mill-1 ta' Mejju 2002. Huma għandhom jinfurmaw minnufih lill-Kummissjoni.2. Meta l-Istati Membri jadottaw il-miżuri msemmija fl-Artikolu 1, dawn għandhom ikun fihom referenza għal din id-Direttiva jew għandhom ikunu akkompanjati b'referenza bħal din fl-okkażjoni tal-pubblikazzjoni uffiċjali tagħhom. Il-metodi biex issir referenza bħal din għandhom jiġu stabbilit mill-Istati Membri.L-Artikolu 3Din id-Direttiva għandha tidħol fis-seħħ fl-20 ġurnata wara l-pubblikazzjoni tagħha fil-Ġurnal Uffiċjali tal-Komunitajiet Ewropej.L-Artikolu 4Din id-Direttiva hija indirizzata lill-Istati Membri.Magħmula fi Brussel, fit-13 ta' Settembru 2001.Għall-KummissjoniFrederik BolkesteinMembru tal-Kummissjoni[1] ĠU L 209, ta' l-24.7.1992, p. 1.[2] ĠU L 328, tat-28.11.97, p. 1.[3] ĠU L 199, tad-9.8.93, p. 1.[4] ĠU L 199, tad-9.8.93, p. 54.[5] ĠU L 199, tad-9.8.93, p. 84.[6] ĠU L 101, 01.04.98, p. 1.[7] ĠU L 305, tas-6.11.91, p. 19.[8] Komunikazzjoni tal-Kummissjoni dwar il-formoli li għandhom jintużaw mill-awtorijtajiet kontraenti kkonċernati bid-dħul fis-seħħ tad-Direttiva 90/531/KEE (ĠU S 252 A, tat- 30.12.1992, p. 1).--------------------------------------------------L-ANNESS I+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS II+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS III+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS IV+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS V+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS VI+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS VII+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS VIII+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS IX+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS X+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS XI+++++ TIFF ++++++++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------L-ANNESS XII+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------


title: Direttiva 2008/102/KE tal-Parlament Ewropew u tal-Kunsill tad- 19 ta’ Novembru 2008 li temenda d-Direttiva tal-Kunsill 79/409/KEE dwar il-konservazzjoni ta’ l-għasafar selvaġġi, fir-rigward tas-setgħat ta’ implimentazzjoni konferiti lill-Kummissjoni

text:
               3.12.2008

               MT

               Il-Ġurnal Uffiċjali ta’ l-Unjoni Ewropea

               L 323/31

         DIRETTIVA 2008/102/KE TAL-PARLAMENT EWROPEW U TAL-KUNSILL
   tad-19 ta’ Novembru 2008
   li temenda d-Direttiva tal-Kunsill 79/409/KEE dwar il-konservazzjoni ta’ l-għasafar selvaġġi, fir-rigward tas-setgħat ta’ implimentazzjoni konferiti lill-Kummissjoni
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 175(1) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkonsultaw lill-Kumitat tar-Reġjuni,
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               Id-Direttiva tal-Kunsill 79/409/KEE (3) tipprevedi li għandhom jiġu adottati ċerti miżuri skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (4).

               (2)

               Id-Deċiżjoni 1999/468/KE ġiet emendata bid-Deċiżjoni tal-Kunsill 2006/512/KE (5), li introduċiet il-proċedura regolatorja bi skrutinju għall-adozzjoni ta’ miżuri ta’ kamp ta’ applikazzjoni ġenerali u mfassla sabiex jemendaw elementi mhux essenzjali ta’ strument bażiku adottat skond il-proċedura msemmija fl-Artikolu 251 tat-Trattat, inter alia billi jiġu mħassra wħud minn dawk l-elementi jew billi l-istrument jiġi supplimentat b’elementi ġodda mhux essenzjali.

               (3)

               Skond id-Dikjarazzjoni tal-Parlament Ewropew, tal-Kunsill u tal-Kummissjoni dwar id-Deċiżjoni 2006/512/KE (6), sabiex il-proċedura regolatorja bi skrutinju tkun applikabbli għall-istrumenti adottati skond il-proċedura msemmija fl-Artikolu 251 tat-Trattat u li diġà huma fis-seħħ, dawk l-istrumenti għandhom jiġu emendati skond il-proċeduri applikabbli.

               (4)

               Il-Kummissjoni għandha tingħata s-setgħa b’mod partikolari sabiex temenda ċerti Annessi għad-Direttiva 79/409/KEE fid-dawl tal-progress tekniku u xjentifiku. Peress li dawk il-miżuri huma ta’ kamp ta’ applikazzjoni ġenerali u huma mfassla sabiex jemendaw elementi mhux essenzjali tad-Direttiva 79/409/KEE, inter alia billi jissuplimentawha b’elementi ġodda mhux essenzjali, dawn għandhom jiġu adottati skond il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.

               (5)

               Għaldaqstant, id-Direttiva 79/409/KEE għandha tiġi emendata skond dan.

               (6)

               Ġaladarba l-emendi għad-Direttiva 79/409/KEE li qed isiru minn din id-Direttiva huma ta’ natura teknika u jikkonċernaw biss il-proċedura tal-kumitat, mhux neċessarju li jiġu trasposti mill-Istati Membri. Għalhekk mhux neċessarju li jiġu stabbiliti dispożizzjonijiet għal dan il-għan,

         ADOTTAW DIN ID-DIRETTIVA:
   Artikolu 1
   Id-Direttiva 79/409/KEE hija b’dan emendata kif ġej:

               (1)

               L-Artikolu 15 għandu jiġi sostitwit b’dan li ġej:
               “Artikolu 15
               Għandhom jiġu adottati l-emendi neċessarji sabiex l-Annessi I u V jiġu adattati għall-progress tekniku u xjentifiku, kif ukoll l-emendi msemmija fit-tieni subparagrafu ta’ l-Artikolu 6(4). Dawk il-miżuri, imfassla sabiex jemendaw elementi mhux essenzjali ta’ din id-Direttiva, għandhom jiġu adottati skond il-proċedura regolatorja bi skrutinju msemmija fl-Artikolu 17(2).”;

               (2)

               L-Artikolu 17 għandu jiġi sostitwit b’dan li ġej:
               “Artikolu 17
               1.   Il-Kummissjoni għandha tkun assistita mill-Kumitat għall-Addattament għall-Progress Tekniku u Xjentifiku.
               2.   Fejn issir referenza għal dan il-paragrafu, għandu japplika l-Artikolu 5a(1) sa (4) u l-Artikolu 7 tad-Deċiżjoni 1999/468/KE, b’kont meħud tad-dispożizzjonijiet ta’ l-Artikolu 8 tagħha.”

         Artikolu 2
   Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali ta’ l-Unjoni Ewropea.
   Artikolu 3
   Din id-Direttiva hija indirizzata lill-Istati Membri.

      Magħmula fi Strasburgu, 19 ta’ Novembru 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J.-P. JOUYET

      (1)  ĠU C 211, 19.8.2008, p. 46.

      (2)  L-Opinjoni tal-Parlament Ewropew tat-8 ta’ Lulju 2008 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tas-27 ta’ Ottubru 2008.

      (3)  ĠU L 103, 25.4.1979, p. 1.

      (4)  ĠU L 184, 17.7.1999, p. 23.

      (5)  ĠU L 200, 22.7.2006, p. 11.

      (6)  ĠU C 255, 21.10.2006, p. 1.


title: Direttiva tal-Kummissjoni 2006/90/KE tat- 3 ta’ Novembru 2006 li taddatta għas-seba' darba għall-progress tekniku d-Direttiva tal-Kunsill 96/49/KE dwar l-approssimazzjoni tal-liġijiet ta' l-Istati Membri rigward it-trasport tal-merkanzija perikoluża bil-ferrovija Test b'rilevanza għaż-ŻEE.

text:
               1.12.2007

               MT

               Il-Ġurnal Uffiċjali ta’ l-Unjoni Ewropea

               325

         DIRETTIVA TAL-KUMMISSJONI 2006/90/KE
   tat-3 ta’ Novembru 2006
   li taddatta għas-seba' darba għall-progress tekniku d-Direttiva tal-Kunsill 96/49/KE dwar l-approssimazzjoni tal-liġijiet ta' l-Istati Membri rigward it-trasport tal-merkanzija perikoluża bil-ferrovija
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 96/49/KE tat-23 ta' Lulju 1996 dwar l-approssimazzjoni tal-liġijiet ta’ l-Istati Membri fir-rigward tat-trasport ta’ merkanzija perikoluża bil-ferrovija (1), u partikolarment l-Artikolu 8 tagħha,
   Billi:

               (1)

               L-Anness mad-Direttiva 96/49/KE jirreferi għar-Regolament li jikkonċerna t-trasport internazzjonali ta' merkanzija perikoluża bil-ferrovija (RID), kif applikabbli mill-1 ta' Jannar 2005.

               (2)

               Ir-RID jiġi aġġornat kull sentejn. Għalhekk, il-verżjoni emendata trid tidħol fis-seħħ b'effett mill-1 ta' Jannar 2007, b'perjodu tranżitorju sat-30 ta' Ġunju 2007.

               (3)

               Huwa għalhekk meħtieġ li l-Anness mad-Direttiva 96/49/KE jiġi emendat.

               (4)

               Il-miżuri previsti f'din id-Direttiva huma skond l-opinjoni tal-Kumitat tat-trasport ta' merkanzija perikoluża msemmi fl-Artikolu 9 tad-Direttiva 96/49/KE,

         ADOTTAT DIN ID-DIRETTIVA:
   Artikolu 1
   Id-Direttiva 96/49/KE hi emendata kif ġej:
   L-Anness mad-Direttiva 96/49/KE jitbiddel b'li ġej:

         “ANNESS
         L-Anness mar-Regolament li jikkonċerna t-trasport internazzjonali ta' merkanzija perikoluża bil-ferrovija (RID) — Appendiċi C tal-Konvenzjoni dwar it-trasport internazzjonali bil-ferrovija (COTIF), kif applikabbli b’effett mill-1 ta’ Jannar 2007.
         It-test ta' l-emendi tal-verżjoni tas-sena 2007 tar-RID irid jiġi ppubblikat hekk kif ikun disponibbli fl-ilsna uffiċjali kollha tal-Komunità.”

   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex titħares din id-Direttiva sa mhux aktar tard mill-1 ta' Lulju 2007. Huma għandhom jikkomunikaw minnufih lill-Kummissjoni t-test ta’ dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, dawn għandu jkollhom referenza għal din id-Direttiva jew ikunu akkumpanjati minn referenza bħal din meta sseħħ il-pubblikazzjoni uffiċjali tagħhom. L-Istati Membri għandhom jiddeterminaw kif issir referenza bħal din.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin ta’ leġiżlazzjoni nazzjonali li jadottaw fil-qasam kopert minn din id-Direttiva.
   Artikolu 3
   Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 4
   Din id-Direttiva hija indirizzata lill-Istati Membri.

      Magħmula fi Brussell, 3 ta’ Novembru 2006.

            Għall-Kummissjoni

         Jacques BARROT

            Viċi-President

      (1)  ĠU L 235, 17.9.1996, p. 25. Id-Direttiva kif emendata l-aħħar mid-Direttiva tal-Kummissjoni 2004/110/KE (ĠU L 365, 10.12.2004, p. 24).